b'\n_START_ARTICLE_\nGraham Gristwood\n_START_SECTION_\nKarriere\n_START_PARAGRAPH_\nH\xc3\xb8ydepunktet i Gristwoods karriere kom under VM i tsjekkiske Olomouc i 2008. Da l\xc3\xb8p han f\xc3\xb8rste etappe av VM-stafetten som Storbritannia sensasjonelt vant foran Russland og Sveits. De to \xc3\xb8vrige l\xc3\xb8perne p\xc3\xa5 laget var Jon Duncan og tidligere sprintverdensmester Jamie Stevenson. Dette er fremdeles det eneste verdensmesterskapet i stafett Storbritannia har vunnet._NEWLINE_Gristwood l\xc3\xb8per n\xc3\xa5 for Kalevan Rasti. Han har tidligere representert den svenske klubben IFK Moras OK som han var en del av da de ble nummer sju p\xc3\xa5 Jukola i 2015. Han har ogs\xc3\xa5 l\xc3\xb8pt for S\xc3\xb6dert\xc3\xa4lje-Nykvarn Orientering, hvor han har v\xc3\xa6rt med p\xc3\xa5 flere plasseringer blant de fem beste lagene i orienteringssportens st\xc3\xb8rste klubbstafetter, Jukola og Tiomila. Briten har ogs\xc3\xa5 l\xc3\xb8pt for IFK Liding\xc3\xb6 (4.-plass Jukola 2007) og norske IL Tyrving.'